stanford-oval/wikipedia huggingface dataset:
אלפרד קראוס
ביוגרפיה > קריירה מוקדמת

אלפרד קראוס נולד ב-29 בספטמבר 1862 לאביו דוקטור פרנץ קראוס שהיה רופא בצבא האוסטרו-הונגרי ולאשתו מריה רוזליה, בזאדאר שהשתייכה לאימפריה האוסטרית. ב-1881 התגייס קראוס לצבא האוסטרו-הונגרי ומילא בו תפקידי פיקוד ומטה. ב-1910 מונה למפקד האקדמיה הצבאית בווינה, וב-1913 הועלה לדרגת פלדמרשל-לוטננט.
ביוגרפיה > מלחמת העולם הראשונה

בפרוץ מלחמת העולם הראשונה מונה קראוס למפקד הדיוויזיה ה-29 שלחמה במערכה על סרביה, ובספטמבר 1914 מונה למפקד קורפוס מאולתר שפעל תחת הארמייה החמישית בפיקוד ליבוריוס פון פרנק, וב-6 בספטמבר בלם מתקפה סרבית על הכוחות האוסטרו-הונגרים. ב-23 בדצמבר מונה לראש המטה של הארכידוכס אויגן שפיקד על כל הכוחות בבלקן.
ב-27 במאי הועבר קראוס יחד עם הארכידוכס אויגן לאיטליה, שם תכנן ביוני 1916 את מתקפת טרנטינו שבתחילה נחלה הצלחה גדולה, אך לבסוף נבלמה ללא הישגים. במרץ 1917 מונה קראוס למפקד הקורפוס ה-1 שהיה חלק מהארמייה השביעית בקרפטים בפיקוד הרמן קבש, וב-1 באוגוסט 1917 הועלה לדרגת גנרל חיל הרגלים.
בספטמבר 1917 הועבר קראוס לחזית האיטלקית, ופעל תחת פיקוד הארמייה ה-14 הגרמנית בקרב קפורטו.
ב-16 במאי 1918 מונה קראוס למפקד ארמיית המזרח שהוקמה על בסיס הארמייה השנייה שפורקה, ולמושל השטחים הכבושים באוקראינה. לאחר שביתת הנשק פרש קראוס מהצבא ב-1 בדצמבר 1918 ושב לביתו.
ביוגרפיה > לאחר המלחמה

לאחר המלחמה כתב קראוס כמה ספרי תאוריה צבאית. ב-1920 מונה לנשיא האיגוד הלאומי של הקצינים הגרמניים בווינה. לאחר האנשלוס ניתנה לקראוס רשות ללבוש את מדי הוורמאכט עם דרגת גנרל חיל הרגלים, והוא מונה לציר ברייכסטאג מטעם אוסטריה.
קראוס הלך לעולמו בבאד גויזרן ב-29 בספטמבר 1938 והוא בן 76 שנים.
ראו גם

האימפריה האוסטרו-הונגרית במלחמת העולם הראשונה
החזית האיטלקית במלחמת העולם הראשונה
1560

שנת 1560 היא השנה ה-60 במאה ה-16. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

5 בדצמבר – שארל התשיעי מוכתר למלך צרפת
נולדו

17 בינואר – גספר בוהין, בוטנאי שווייצרי (נפטר ב-1624)
8 במרץ – קרלו ג'זואלדו, מלחין איטלקי (נפטר ב-1613)
7 באוגוסט – ארז'בט באטורי, רוזנת הונגריה שחיה בסוף המאה ה-16 והורשעה ברצח של כ-600 נשים (נפטרה ב-1614)
19 בספטמבר – תומאס קוונדיש, מגלה ארצות ופריבטיר ממוצא אנגלי (נפטר ב-1592)
נפטרו

1 בינואר – ז'ואקן די בלה, משורר צרפתי (נולד ב-1522)
7 בפברואר – ברתולומאו באנדינלי, פסל וצייר רנסאנס מנייריסט איטלקי (נולד ב-1493)
16 בפברואר – ז'אן די בלה, קרדינל ודיפלומט צרפתי (נולד ב-1493)
29 בספטמבר – גוסטב ואסה, מלך שוודיה (נולד ב-1496)
25 בנובמבר – אנדראה דוריה, אדמירל איטלקי, משליטי ג'נובה (נולד ב-1466)
5 בדצמבר – פרנסואה השני מלך צרפת (נולד ב-1544)
ראו גם

ילידי 1560‎
נפטרים ב-1560‎
אלפרד קרופ

| --- | --- |

 לידה:  26 באפריל 1812 אסן, הדוכסות הגדולה של ברג 
 פטירה:  14 ביולי 1887 (בגיל 75) אסן 
 מדינה:  ממלכת פרוסיה 
 מקום קבורה:  Friedhof Bredeney 
 
בית הולדתם של אלפרד קרופ ואביו פרידריך קרופ באסן, בסביבות 1850–1880
אַלְפְרֶד קְרוּפּ (בגרמנית: Alfred Krupp; ‏ 26 באפריל 1812 – 14 ביולי 1887) היה תעשיין פלדה וממציא גרמני. הוא היה יצרן כלי הנשק הגדול ביותר של תקופתו, מה שזיכה אותו בכינוי "מלך התותחים".
חייו האישיים

נישואיו של קרופ לא היו מאושרים. אשתו ברתה (אין להחליף עם נכדתם (אנ')), לא הייתה מוכנה להישאר באסן המזוהמת בווילה היגל (אנ'), האחוזה שתכנן קרופ. היא בילתה את רוב שנות הנישואים שלהם באתרי נופש וספא, עם בנם היחיד.
קרופ היה עובד בלתי נלאה שמעולם לא נח על זרי הדפנה. הוא היה היפוכונדר קיצוני שסבל מדיכאון ולא עזב את מיטתו במשך שבועות וחודשים.
הוא ראה בעיני רוחו את המעסיק כפטריארך, הדורש מעובדיו לא רק כבוד, אלא גם ציות ומספק להם קיום בטוח לכך. הוא העריך מאוד את עצמו כיזם. בווילה שלו היגל הוא קיבל את מנהיגי אירופה. מלכים וקיסרים באו לבקרו לא לקבלות פנים, אלא כלקוחות. לכן, בשנת 1865, הוא סירב לתואר האצולה שהעניק לו מלך פרוסיה כ"בלתי הולם לרצונותיו". שמו היה קרופ, וזה הספיק.
הערות שוליים

↑  Axelrod, Alan (2016-04-01). The Battle of Verdun (באנגלית). Rowman & Littlefield. p. 29. ISBN 978-1-4930-2210-6.
↑  Krupp Foundries, Social Work at, The New International Encyclopædia
↑  Eric Dorn Brose The Kaiser's Army: The Politics of Military Technology in Germany During the Machine Age, 1870–1918
↑  Manchester, William (1968). The Arms of Krupp: The Rise and Fall of the Industrial Dynasty that Armed Germany at War. Boston: Little, Brown. ISBN 9780316483957. OCLC 237115.
| --- | --- |
בקרת זהויות :  NLI: 987007278993705171  PLWABN: 9810586656805606  BnF: cb121082692 (data)  GND: 118567241  ISNI: 0000 0001 2124 0861  LCCN: n81102659  NKC: vse2008462567  NLG: 228498  NTA: 069101086  SUDOC: 060645792  Trove: 1052136  VIAF: 22933554   WorldCat (עם VIAF): 22933554
איליה לזרסון

| --- | --- |

 לידה:  8 במרץ 1964 (בן 60) רובנו, רובנו, ברית המועצות 
 מדינה:  רוסיה 
 השכלה:  St. Petersburg State University of Refrigeration and Food Technology 
 פרסים והוקרה:  לחצן הפעלה מזהב  לחצן הפעלה מכסף 
 www.lazerson.ru
 
איליה איסקוביץ' לזרסון (ברוסית: Илья Исаакович Лазерсон; נולד ב-8 במרץ 1964) הוא שף רוסי-יהודי, מנחה טלוויזיה ורדיו, וידאובלוגר, מחבר ספרי בישול.
ביוגרפיה

איליה לזרסון נולד ב-8 במרץ 1964 בעיר רובנו שבאוקראינה. הוא למד בבית ספר תיכון עם לימוד מעמיק של השפה האנגלית. לאחר כיתה ח' למד מקצועות קולינריים בבית הספר הטכני של רובנו למסחר סובייטי בשנים 1979–1983 (בהצטיינות).[דרוש מקור]
בשנים 1984–1986 שירת בצבא הסובייטי, שם שירת כטבח ביחידה צבאית. בשנת 1991 סיים בהצטיינות את לימודיו במכון הטכנולוגי של לנינגרד לתעשיית הקירור (אנ') עם תואר בטכנולוגיה של ייצור לחם, פסטה וממתקים.
בתקופה שבין 1994 ל-2003. עבד כשף במלון גרנד אירופה, מסעדות "סנט פטרסבורג" ו"פלורה". בשנת 2007 ערך סמינר קולינרי לילדים הנופשים במחנה ארטק.
ב-13 באוקטובר 2008, פתח בית ספר-סטודיו משלו לקולינריה, שם מתקיימים שיעורים הן למומחים בתחום הקולינריה והן לטבחים חובבים. לזרסון הוא מחברם של ספרים ומאמרים רבים בנושא בישול.
לזרסון בישל להרבה מפורסמים. ערך מספר ארוחות ערב של מטבח רוסי מודרני בארצות הברית, גרמניה, נורווגיה, בריטניה, צרפת ופינלנד. מחברם של למעלה מ-150 ספרי בישול.
הערות שוליים

↑  Жена Ильи Лазерсона, дети. Личная жизнь и биография / Другие, televedushiy.ru
↑  ביוגרפיה של איליה לזרסון, באתר biographe.ru
| --- | --- |
בקרת זהויות :  BnF: cb16232959k (data)  GND: 133479692  ISNI: 0000 0000 8120 0370  LCCN: no2007125237  LNB: 000106035  NLA: 42441305  VIAF: 41630280   WorldCat (עם VIAF): 41630280 
ערך זה הוא קצרמרבנושא רוסיה ובנושא אישים. אתם מוזמנים לתרום לוויקיפדיה ו.
אל תאמר

"אל תאמר" הוא שיר בביצוע הזמרת הישראלית יובל דיין, שיצא לאור ב־27 באוקטובר 2013 כסינגל מתוך אלבום הבכורה של דיין, "לאסוף" (2014). דודו טסה הלחין את השיר, והשתתף בכתיבת מילותיו עם גלעד כהנא.
"אל תאמר" זכה להצלחה גדולה מאוד. הוא היה השיר המושמע ביותר ברדיו בשנת תשע"ד, והגיע למקום השני במצעד הפזמונים העברי השנתי לשנת תשע"ד של רשת ג', ולמקום ה־18 במצעד השנתי של גלגלצ.
אמיר טל ביים את הווידאו קליפ לשיר.
יחס הביקורת

מבקר המוזיקה יוסי חרסונסקי תיאר את השיר כסולידי ויפה. הוא העניק לשיר ציון של 4 כוכבים מתוך 5. הוא כתב שלדיין "קול נמוך, לא מנעד מרשים, אבל הטון האפלולי משדר את סיפור ההשלמה הכואבת עם מציאות של הכרה בכישלון האהבה, למרות שהלילות שהיו לה איתו מאירים לה את החשיכה בריח שלו. עכשיו היא יותר מפוכחת מאשר בפרק הקודם". חרסונסקי הוסיף וכתב על אופי הזמרה של דיין ועל ההפקה המוזיקלית של סבג: "דיין מסלסלת את המר בלי שהוא יהפוך מלודרמה. פטריק סבג קישט מאוד סולידי בצלילים מן המזרח. [...] דיין משדרת צניעות יפה, עצב סולידי, מעבירה את השיר של כהנא את טסה לחלקתה המסוגננת.
מצעדי פזמונים > מצעדים שבועיים

השיר הוצג למצעד הפזמונים השבועי של רשת ג' ב־31 באוקטובר 2013, זכה להצלחה גדולה מאוד וצעד 14 שבועות, עד 13 בפברואר 2014, אז יצא מהמצעד. הוא שהה במקום הראשון שלושה שבועות לא רצופים: הוא הגיע למקום הראשון ב־5 בדצמבר 2013, ולאחר מכן שהה בו שבועיים רצופים החל מ־16 בינואר 2014.
השיר ערך את הופעת הבכורה שלו במצעד הישראלי השבועי של גלגלצ ב־19 בדצמבר 2013 במקום הרביעי. הוא צעד שבעה שבועות, עד 6 בפברואר 2014, ובשבוע שלאחריו, ב־13 בפברואר 2014 יצא מהמצעד. שבועיים שהה במקום הראשון, החל מ־9 בינואר 2014.
גם במצעד ההשמעות השבועי של "מדיה פורסט" השיר הגיע למקום הראשון.
מצעדי פזמונים > מצעדים שנתיים

על פי נתוני "מדיה פורסט" השיר המושמע ביותר בישראל בשנת תשע"ד היה "אל תאמר" של יובל דיין עם 1,805 השמעות (השמעות הרדיו נקבעות ברובן המכריע על ידי שדרנים, עורכים ומנהלים בתחנות הרדיו, ומשקפות את הבחירות שלהם מה לשדר יותר ומה פחות במהלך השנה).
גם במצעד הפזמונים העברי השנתי לשנת תשע"ד של רשת ג' השיר זכה להצלחה גדולה ודורג במקום השני. דיין זכתה בתואר "תגלית השנה" במצעד הזה. במצעד השנתי הישראלי של גלגלצ השיר דורג במקום ה־18.
הערה: הסיכום השנתי של "מדיה פורסט" מתייחס לנתוני השמעות בתחנות הרדיו בתאריכים קבועים: מ־1 בספטמבר 2013 עד 31 באוגוסט 2014. מצעדי סוף השנה של רשת ג' ושל גלגלצ מתייחסים בדיוק לשנה העברית (תשע"ד), ומדורגים על ידי הצבעות המאזינים.
מיקומי שיא > מצעדים שבועיים

|   ‏‏‏  מצעדים שבועיים (2013–2014)> מדינה |   ‏‏‏  מצעדים שבועיים (2013–2014)> מצעד |   ‏‏‏  מצעדים שבועיים (2013–2014)> מיקום שיא |   ‏‏‏  מצעדים שבועיים (2013–2014)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | רשת ג' | 1 |  |
|  ישראל | גלגלצ | 1 |  |
מיקומי שיא > מצעדים שנתיים

|   ‏‏‏  מצעדי סוף שנה (תשע"ד)> מדינה |   ‏‏‏  מצעדי סוף שנה (תשע"ד)> מצעד |   ‏‏‏  מצעדי סוף שנה (תשע"ד)> מיקום שיא |   ‏‏‏  מצעדי סוף שנה (תשע"ד)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | רשת ג' | 2 |  |
|  ישראל | גלגלצ | 18 |  |
משתתפים

יובל דיין – זמרה
עדן אטד – גיטרה
עדי הר צבי – בס
קרן טפרברג – תופים
אמיר אלייב – קאנון
משתתפים > הפקה

פטריק סבג – הפקה, עיבוד
ביאורים

↑  הסיכום השנתי של "מדיה פורסט" מתייחס לתאריכים קבועים: מ־1 בספטמבר 2013 עד 31 באוגוסט 2014.
הערות שוליים

1 2 3  נתוני היצירה, באתר אקו"ם, בדיקה אחרונה ב־25 באוקטובר 2022
1 2  יוסי חרסונסקי, אל תאמר | יובל דיין, באתר yosmusic.com, ‏27 באוקטובר 2013
1 2 3 4  אסף נבו, ‏הזמר הכי מושמע השנה בישראל: אריק איינשטיין ז"ל, באתר ‏מאקו‏, 22 בספטמבר 2014
1 2 3  המצעד השנתי תשע"ד, באתר פזמונט
1 2 3  המצעד השנתי הישראלי תשע"ד, באתר גלי צה"ל, 19 בנובמבר 2017
↑  המצעד השבועי של רשת ג' מתאריך 31 באוקטובר 2013, באתר פזמונט
↑  המצעד השבועי של רשת ג' מתאריך 13 בפברואר 2014, באתר פזמונט
1 2  המצעד השבועי של רשת ג' מתאריך 5 בדצמבר 2013, באתר פזמונט
↑  המצעד השבועי של רשת ג' מתאריך 16 בינואר 2014, באתר פזמונט
↑  גלגלצ – המצעד השבועי 19.12.2013, באתר גלי צה"ל
↑  המצעד השבועי 6.2.2014, באתר גלי צה"ל
1 2  המצעד השבועי 9.1.2014 | המצעד הישראלי, באתר גלי צה"ל
1 2 3 4  יובל דיין – אל תאמר, באתר לינקטון
↑  מפגש אומן עם יובל דיין, באתר מועצה אזורית מגילות ים המלח, 11 בדצמבר 2019
2002 בטלוויזיה בישראל

בשנה זו (בט"ו בשבט, 28 בינואר 2002) ערוץ 10 החל את שידוריו, והיה לערוץ המסחרי השני שהוקם.
פרסים > פרס מסך הזהב

סדרה דרמטית מקורית: "הבורגנים"
סדרה קומית מקורית: "שמש"
תוכנית בידור מקורית: "רק בישראל"
דרמה יומית: "לחיי האהבה"
תוכנית שעשועון: "הכספת"
תוכנית תעודה ותחקיר: "בשידור חוקר"
תוכנית אירוח: "יצפאן"
תוכנית פנאי: "מהפך"
תוכנית מגזין: "ערב טוב עם גיא פינס"
תוכניות וסדרות

להלן חלק מהתוכניות שנוצרו בשנת 2002:
תוכניות וסדרות > בידור

"ערב אדיר" – תוכנית ראיונות, בידור והומור בהנחיית אדיר מילר.
"שידורי המהפכה" – תוכנית קומית, הבנויה כרצועת שידור מערכונית, בהשתתפות אסי כהן וגורי אלפי.
"לא נפסיק לשיר" – תוכנית בידור מוזיקלית רבת משתתפים. בהנחיתו של צביקה הדר (2002).
"כוכבי השכונה" (2001–2003) – תוכנית בידור הומוריסטית בהנחיית אבי גרייניק ועידן אלתרמן.
"פסטיבל הזמר" – תחרות זמר בה התחרו שירים מקוריים. את הטקס הנחו מוני מושונוב ויעל אבקסיס.
תוכניות וסדרות > דרמה

"הבורגנים" (2000–2003) – תוכנית דרמה העוקבת אחר חבורה תל אביבית בורגנית ואחר מהלך חייה. בכיכובם של קרן מור, דב נבון, שי אביבי ועוד.
"בנות בראון" – סדרת דרמה העוקבת אחר משפחה במלחמה על אדמתה, בכיכובם של ליאור אשכנזי, אסי דיין וירדן בר-כוכבא.
"שבתות וחגים" (1999–2003) – דרמה העוקבת אחר משפחה תל אביבית, בהשתתפות יעל אבקסיס, אלון אבוטבול וליאור אשכנזי.
תוכניות וסדרות > סדרות יומיות

"לחיי האהבה" – טלנובלה, סביב משפחה המנהלת יקב, בהשתתפות סופי צדקה, גיל פרנק ויהודה לוי.
"שמש" (1997–2004) – סדרה קומית בכיכובם של צביקה הדר וגלית גיאת.
"הילדים מגבעת נפוליאון" – סדרת טלוויזיה ישראלית לילדים בערוץ הילדים.
תוכניות וסדרות > שעשועונים

"הכספת" (2000–2007) - שעשועון טריוויה בהנחיית גבי גזית. הונחתה בעבר על ידי ארז טל.
תוכניות וסדרות > תוכניות אקטואליה, אירוח וחדשות

"הראשון בבידור" (1995–2004) – תוכנית אירוח מז'אנר הבידור בהנחיית דודו טופז.
"לילה גוב 2" (2002) – גרסה מחודשת לתוכנית האירוח של גידי גוב משנות התשעים שעלתה באותה שנה בזכיינית טלעד.
| 0 | 1 | 2 |
| --- | --- | --- |
| הקודמת: 2001 בטלוויזיה בישראל | שנים בטלוויזיה בישראל  2002 בטלוויזיה בישראל | הבאה: 2003 בטלוויזיה בישראל |
Better Than Yourself (Criminal Mind Pt 2)

Better Than Yourself (Criminal Mind Pt 2) (בעברית: טוב יותר מעצמך (Criminal Mind חלק 2)) הוא סינגל של הלהקה הדנית לוקאס גרהאם. השיר יצא לאור כהורדה דיגיטלית ב-22 באוקטובר 2012 בדנמרק. השיר הוא הסינגל הרביעי באלבום הבכורה של הלהקה, הקרוי על שמה. השיר הגיע למקום הראשון במצעד הסינגלים הדני. את השיר כתבו לוקאס פורקאמר, רסמוס הדגור וברנדון ביל. ליווי הפסנתר שפותח את השיר הוא ציטוט ישיר מסונאטת אור ירח של בטהובן.
רשימת רצועות

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Better Than Yourself (Criminal Mind Pt 2)  | 4:22 |  |  |  |  |  |  |  |
מיקומי שיא

|   ‏‏‏  מצעדים שבועיים (2012)> מדינה |   ‏‏‏  מצעדים שבועיים (2012)> מצעד |   ‏‏‏  מצעדים שבועיים (2012)> מיקום שיא |   ‏‏‏  מצעדים שבועיים (2012)>  |
| --- | --- | --- | --- |
|  דנמרק | היטליסטן | 1 |  |
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| דנמרק | 22 באוקטובר 2012 | הורדה דיגיטלית • תקליטור | קופנהגן רקורדס |
הערות שוליים

↑  לוקאס פורקאמר, רסמוס הדגור, ברנדון ביל
↑  Lukas Graham. Better Than Yourself. Rasmus Hedegaard, 2011. MP3.
| לוקאס גרהאם |
| --- | --- | --- |
לוקאס פורקאמר • מארק פאלגרן • מגנוס לארסון אנדרס קירק • מורטן ריסטורפ • קספר דאוגארד
| אלבומי אולפן | Lukas Graham • Lukas Graham (Blue Album) • 3 (The Purple Album) |  |
| סינגלים | "Ordinary Things" • "Drunk in the Morning" • "Criminal Mind" • "Better Than Yourself (Criminal Mind Pt 2) • "Mama Said" • "Strip No More" • "7 Years" • "You're Not There" • "Take the World by Storm" • "Off to See the World" • "Love Someone" • "Not a Damn Thing Changed" • "Lie" • "Here (For Christmas)" • "Scars" • "Share That Love" |  |
| שיתופי פעולה | "Happy Home" • "Søndagsbarn" • "Golden" • "Holder Fast" |  |
| ערכים קשורים | דיסקוגרפיה • הדגור • סוספקט |  |
Butterfly (שיר של Smile.dk)

"Butterfly" (בעברית: "פַּרְפַּר") הוא שיר של להקת הדאנס השוודית Smile.dk, מתוך אלבומה משנת 1998, Smile. הוא נכתב והופק על ידי רוברט אוהלמן ורובין רקס.
השיר זכה לפופולריות מחוץ לשוודיה כאשר נכלל בגרסה הראשונה של משחק הווידאו של Konami,‏ Dance Dance Revolution ו-Dance Dance Revolution 3rdMix. לכבוד הפופולריות שלו, נעשה עבור השיר רמיקס שנכלל ב-Dance Dance Revolution X‏ (2008); הוא נועד לחגוג את יום השנה העשירי לסדרה. השיר הפך גם לתופעת אינטרנט בשנות ה-2010 לאחר שנכלל בצעצועים המיוצרים ברפובליקה העממית של סין, בדרך כלל בטלפונים סלולריים וצעצועים נלווים.
ב-2009, השיר הוקלט מחדש כשוורוניקה ומלין ביצעו את השירה. גרסה זו הופצה כסינגל ב-13 במאי 2009, ונקראה "Butterfly '09 (United Forces Airplay Edit)".
הלהקה הדרום אפריקאית Die Antwoord דגמה את השיר בלהיט שלה "Enter the Ninja", לאחר ששמעה אותו ב-Dance Dance Revolution X.
רקע וכתיבה

השיר נכתב על ידי רוברט אוהלמן והופק על ידי רובין רקס. "Butterfly" הושמע פעמיים במהלך סרט הדרמה הדרום אפריקאי Flatland משנת 2019. הוא הוצג לזמן קצר בפרק השישי מתוך הסדרה האמריקאית "וונדה-ויז'ן" של היקום הקולנועי של מארוול ודיסני+, ששמו "All-New Halloween Spoooktacular!".
פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-13 מיליון השמעות.
וידאו קליפ

הווידאו קליפ הרשמי של השיר פורסם ב-18 במאי 2017 בערוץ היוטיוב הרשמי של האחים וורנר דנמרק. הקליפ מתחיל כששתי חברות הלהקה ורוניקה אלמקוויסט וססיליה רייסקוג יורדות מחללית בצורת פרפר כתום לתוך מרעה מוקף הרים. בהמשך, הן הולכות דרך המרעה ומחפשות את מושאי אהבתן. ראשית, שתי הבנות נתקלות בשני בנים קטנים בסביבות גיל שמונה, אך הן ממשיכות במסע החיפוש. לאחר מכן, הן נתקלות בזוג אחר של בנים, ואלה בני נוער בסביבות גיל חמש-עשרה. הן ממשיכות לחפש, ולבסוף נתקלות במושאי אהבתן, בקצה מנהרה מסוימת. ברגע שהן מתאחדות עימם, מופיעה החללית בצורת הפרפר מעל הגג וכולם עולים אליה; הקליפ מסתיים בסצנה בה החללית ממריאה.
נכון לינואר 2023 עומד מונה הצפיות של הקליפ על למעלה מ-60 מיליון צפיות.
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 2 בנובמבר 1998 | תקליטור | EMI |  |
הערות שוליים

1 2 3  Butterfly, 1998-07-13, נבדק ב-2023-01-22
1 2  Smile.dk – Butterfly, נבדק ב-2023-01-22
↑  DanceDanceRevolution, KONAMI コナミアーケードゲーム製品・サービス情報サイト (ב־)
↑  KONAMI コナミ商品・サービス情報サイト, KONAMI コナミ商品・サービス情報サイト (ב־)
1 2  Smile.dk ~Butterfly '09 (United Forces Airplay Edit)~, נבדק ב-2023-01-22
↑  Die Antwoord - Enter The Ninja (Explicit Version) (Official Video), נבדק ב-2023-01-22
↑  Flatland, 2020-07-22, נבדק ב-2023-01-22
↑  All-New Halloween Spooktacular!, 2021-02-12, נבדק ב-2023-01-22
1 2 3  Smile - Butterfly (Official Music Video), נבדק ב-2023-01-22
| --- | --- |
בקרת זהויות :  MusicBrainz release group: 8e28eb50-9909-36af-97ef-30e95dff9815  MusicBrainz work: 58e8ba5a-7b7f-4a5d-bcd2-1bd9d72d2fbb 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Butterfly (שיר של Smile.dk)".
אליסה קלייבאנובה

| --- | --- |

אליסה קלייבאנובה באליפות ארצות הברית הפתוחה, 2010
 לידה:  15 ביולי 1989 (בת 35) מוסקבה, רוסיה
 מדינה:  רוסיה רוסיה
 מקום מגורים:  מוסקבה, רוסיה
 גובה:  1.81 מטר
 יד חובטת:  ימין
 פעילות כמקצוענית:  2003–הווה (כ־21 שנים)
 סה"כ פרסים שצברה:  2,492,031 דולר אמריקאי 
 יחידים
 מאזן קריירה:  307–150 
 דירוג שיא:  20 (21 בפברואר 2011)
 זכיות בטורנירים:  12 (2 בסבב ה-WTA ו-10 בסבב ה-ITF)
 זוגות
 מאזן קריירה:  150–87 
 דירוג שיא:  10 (1 בפברואר 2010)
 זכיות בטורנירים:  17 (5 בסבב ה-WTA ו-12 בסבב ה-ITF)
 שיאי גראנד סלאם
 זכיות 0
 אליפות אוסטרליה הפתוחה:  שמינית גמר (2009)
 אליפות צרפת הפתוחה:  סיבוב שלישי (2010)
 וימבלדון:  שמינית גמר (2008)
 אליפות ארצות הברית הפתוחה:  סיבוב שני (2008, 2010)
 
אליסה מיכאלובנה קלייבאנובה (רוסית: Алиса Михаиловна Клейбанова; נולדה ב-15 ביולי 1989) היא שחקנית טניס מקצוענית מרוסיה. דורגה בשיאה במקום 20 בעולם וכיום (ינואר 2012) מדורגת במקום 104 בדירוג ה-WTA.
קלייבאנובה זכתה עד היום ב-12 תוארי יחידות (2 בסבב ה-WTA ו-10 בסבב ה-ITF) וב-17 תוארי זוגות (5 בסבב ה-WTA ו-12 בסבב ה-ITF).
קלייבאנובה שיחקה לראשונה בנבחרת רוסיה בשנת 2009. מאזנה בגביע הפדרציה עומד על 3 ניצחונות (שניים במשחקי יחידות ואחד במשחק זוגות) והפסד אחד (במשחק יחידות).
ביולי 2011 הודיעה קלייבאנובה כי אובחנה כחולת סרטן מסוג לימפומת הודג'קין בדרגה 2, היא מטופלת באיטליה בחודשים האחרונים, ומצבה הבריאותי משתפר.
1038

שנת 1038 היא השנה ה-38 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

ממלכת שיה המערבית מכריזה עצמאות מסין
תחילת מלחמה ממושכת בין הממלכות המוריות של גרנדה וסביליה.
נפטרו

15 באוגוסט – אישטוון הראשון, מלך הונגריה (נולד ב-975)
ראו גם

ילידי 1038‎
נפטרים ב-1038‎
Butterfly Effect (אלבום)

Butterfly Effect (בעברית: אפקט הפרפר) הוא אלבום הבכורה של הזמרת-יוצרת הבריטית אשלי רוברטס. האלבום יצא לאור ב-1 בספטמבר 2014, על ידי חברת התקליטים מטרופוליס לונדון מיוזיק. הסינגל המוביל מתוכו "Clockwork", יצא לאור במאי באותה השנה. אחריו יצא הסינגל "Woman Up".
האלבום הגיע למקום ה-159 במצעד האלבומים הבריטי.
רקע

בשנת 2003 הצטרפה רוברטס ללהקת הבנות הפוסיקט דולז. היא הוציאה להיטים רבים במהלך השנים, כמו: "Don't Cha",‏ "Buttons",‏ "When I Grow Up" ו-"I Hate Part This". שבע שנים לאחר מכן, בשנת 2010, הלהקה התפרקה ורוברטס הוציאה את סינגל הבכורה שלה "A Summer Place".
בשנת 2012 הוציאה שני סינגלים: הסינגל השיווקי "Yesterday" בנובמבר והסינגל השיווקי "All in a Day". השני מבין השניים נכלל ב-Butterfly Effect. בסוף 2013 פגשה רוברטס שמונה מפיקים חדשים שעבדו עימה על אלבום הבכורה שלה. אחד מהמפיקים היה רד טרינגל. גם אוסקר הולטר לקח חלק ביצירת האלבום.
רשימת רצועות

| Butterfly Effect> מס' | Butterfly Effect> שם | Butterfly Effect> משך | Butterfly Effect>  | Butterfly Effect>  | Butterfly Effect>  | Butterfly Effect>  | Butterfly Effect>  | Butterfly Effect>  | Butterfly Effect>  |
| --- | --- | --- | --- | --- | --- | --- | --- | --- | --- |
| 1. | Clockwork  | 3:33 |  |  |  |  |  |  |  |
| 2. | Woman Up  | 3:17 |  |  |  |  |  |  |  |
| 3. | Lonley Nights (Hey You)  | 4:15 |  |  |  |  |  |  |  |
| 4. | All in a Day  | 3:13 |  |  |  |  |  |  |  |
| 5. | Ride or Die  | 3:57 |  |  |  |  |  |  |  |
| 6. | My Song  | 3:19 |  |  |  |  |  |  |  |
| 7. | Midas Touch  | 3:09 |  |  |  |  |  |  |  |
| 8. | Wild Heart  | 3:35 |  |  |  |  |  |  |  |
| 9. | Standing in the Rain  | 3:34 |  |  |  |  |  |  |  |
| 10. | Face of Love  | 3:35 |  |  |  |  |  |  |  |
| 11. | Clockwork (Cahill Edit)  | 3:45 |  |  |  |  |  |  |  |
| 12. | Woman Up (Digital Dog Edit)  | 3:06 |  |  |  |  |  |  |  |
| 13. | My Song (Comets We Fall Remix)  | 4:15 |  |  |  |  |  |  |  |
| משך כולל: | משך כולל: | 46:40 |  |  |  |  |  |  |  |
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 159 |
|  הממלכה המאוחדת | מצעד האלבומים העצמאיים | 36 |
הערות שוליים

↑  רד טרינגל, דה אילבן, צ'ארלי הולמס, דה אינביידרס, דן וינצ'י, אוסקר הולטר, פרנקמיוזיק, לוק ארמיטג'
1 2 3 4 5 6 7  iTunes - Music - Butterfly Effect by Ashley Roberts, web.archive.org, ‏2014-08-21
↑  ASHLEY ROBERTS | full Official Chart History | Official Charts Company, www.officialcharts.com
↑  Ashley Roberts – Theme From “A Summer Place” (2010, CD) (ברוסית), נבדק ב-2021-04-30
אלפרד ראסל וולאס

| --- | --- |

אלפרד ראסל וולאס
 לידה:  8 בינואר 1823 חלאנבאדוק (אנ'), הממלכה המאוחדת
 פטירה:  7 בנובמבר 1913 (בגיל 90) ברודסטון (אנ'), הממלכה המאוחדת
 ענף מדעי:  ביולוגיה, אנתרופולוגיה, גאוגרפיה
 מקום מגורים:  הממלכה המאוחדת הממלכה המאוחדת
 מקום לימודים:  בירקבק, אוניברסיטת לונדון  Richard Hale School 
 פרסים והוקרה:  עמית החברה המלכותית (1 ביוני 1893)  מדליית דרווין (1890)  מדליית ליניאוס (1892)  מדליית המייסדים (1892)  מדליית דרווין-וולאס (1908)  מדליית קופלי (30 בנובמבר 1908)  המדליה המלכותית (1868)  מסדר ההצטיינות (2 בנובמבר 1908)  Honorary Fellow of the Royal Society Te Apārangi  עמית האגודה הזואולוגית  עמית האגודה הלינאית של לונדון  עמית החברה הגאוגרפית המלכותית 
 בן או בת זוג:  Annie Mitten 
 מספר צאצאים:  4 
 הערות:  קו וולאס על שמו
 wallacefund.info
 תרומות עיקריות
 היה הראשון שפרסם את המשנה בדבר עקרון הברירה הטבעית כתהליך מרכזי באבולוציה.
 חתימה:   
 
אלפרד ראסל וולאס (באנגלית: Alfred Russel Wallace‏; 8 בינואר 1823 – 7 בנובמבר 1913), ביולוג וחוקר טבע בריטי. הגה במקביל לדרווין את תורת האבולוציה.